**Somberek Község Önkormányzata Képviselő-testületének 9/2023. (IX. 29.) önkormányzati rendelete**

**a településkép védelméről szóló 6/2018. (IX.4.) önkormányzati rendelet módosításáról**

Somberek Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdés a)-h) pontjaiban kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) számú Kormányrendelet 11. mellékletében biztosított véleményezési jogkörében eljáró államigazgatási szervek és a településfejlesztéssel és településrendezéssel összefüggő partnerségi egyeztetés szabályairól szóló 12/2017.(IX.12.) önkormányzati rendeletben felsorolt partnerek véleményének kikérésével a következőket rendeli el:

**1. §**

Somberek Község Önkormányzata Képviselő-testületének a településkép védelméről szóló 6/2018. (IX.4.) számú rendelete 22. § (2) bekezdés a) pontja helyébe a következő rendelkezés lép:

*(Egyedi építészeti követelmények)*

„*a)* A külterületi táj építési hagyományaitól eltérő kialakítású épület nem építhető. A külterületi táj építési hagyományaihoz illeszkedő épület egyszerű tömegű, legalább 35, de legfeljebb 45 fok hajlásszögű magastetővel fedett. A tetőhéjalás nem lehet a környezetétől elütő színű, abba nem illeszkedő (pl.: kék, piros, illetve egyéb élénk színű), kialakítása során természetes tetőfedő anyagok (pl.: nád) is felhasználhatók.”

**2. §**

Ez a rendelet 2023. szeptember 30-án lép hatályba.

dr. Maul Zsolt Csoboth Tamás

jegyző polgármester

Jelen rendelet a Sombereki Közös Önkormányzati Hivatal hirdetőtábláján, valamint a [www.somberek.hu](http://www.somberek.hu) honlapon keresztül 2023. szeptember 29. napján kihirdetésre került.

Somberek, 2023. szeptember 29.

 dr. Maul Zsolt

 jegyző

Részletes indokolás

**Az 1. §-hoz és a 2. §-hoz**

Somberek Község Önkormányzat Képviselő-testülete a településkép védelméről szóló 6/2018. (IX.4.) számú önkormányzati rendelet módosításáról döntött.

Képviselő-testület a beterjesztett módosító rendelet-tervezet szövegét változtatás nélkül elfogadja, mely alapján a településképi szempontból meghatározó – 7. jelű – „beépítésre nem szánt egyéb területekre” vonatkozóan betartandó építészeti követelményeket a következő rendelkezésekkel módosítja, kiegészíti:

-           a tetőhéjalás nem lehet a környezetétől elütő színű, abba nem illeszkedő (pl.: kék, piros, illetve egyéb élénk színű), valamint

-           kialakítása során természetes tetőfedő anyagok (pl.: nád) is felhasználhatók.

A részletezett módosításokat a település idegenforgalmának fejlesztéséhez nagymértékben hozzájáruló szálláshely beruházás indokolja.